På grund af voksende kapacitetsproblemer på dele af E45 samt en stor andel lastbiltrafik på den hovedsagelig tosporede Primærrute 13, er der siden 2000'erne gennemført analyser af de langsigtede muligheder og perspektiverne for en ny nord-sydgående motorvejskorridor ned gennem Jylland. I januar 2009 indgik Folketinget aftalen om ”En grøn transportpolitik”, som bl.a. skulle se på en ny midtjysk motorvej. Derfor blev [[NIRAS]] i foråret 2010 bedt om at igangsætte en indledende screening af en motorvejskorridor med henblik på at identificere principielle linjeføringsmuligheder og på et overordnet niveau vurdere de enkelte linjeføringers potentiale. Resultatet heraf omfattede en screening af i alt 9 mulige linjeføringer, som blev vurderet med henblik på belysning af opnåelige trafikale effekter, overordnede anlægsøkonomi, påvirkning af miljøet samt by- og erhvervsudviklingen.<ref>[http://asp.vejtid.dk/Artikler/2011/08/6068.pdf Anne Gedved Christoffersen 2011: Midtjysk motorvejskorridor – screening af linjeføringer. Trafik & Vej August 2011, s. 58-59.] {{Webarchive|url=https://web.archive.org/web/20210218160519/http://asp.vejtid.dk/Artikler/2011/08/6068.pdf |date=18. februar 2021 }} Hentet 18. februar 2021.</ref> Vejdirektoratet publicerede en strategisk analyse i 2013 samt en genberegning i 2016.<ref>[http://api.vejdirektoratet-prod.ffwdev.com/sites/default/files/publications/midtjysk_motorvejskorridor.pdf Vejdirektoratet, Strategisk analyse - Mulige linjeføringskorridorer 2013.] Hentet 18. februar 2021.</ref><ref>[http://api.vejdirektoratet-stage.ffwdev.com/sites/default/files/2019-03/midtjysk_motorvej.pdf Vejdirektoratet, Strategisk analyse - genberegninger med Landstrafikmodellen 2016.] {{Webarchive|url=https://web.archive.org/web/20210218160520/http://api.vejdirektoratet-stage.ffwdev.com/sites/default/files/2019-03/midtjysk_motorvej.pdf |date=18. februar 2021 }} Hentet 18. februar 2021.</ref> Begge analyser vurderede, at en ny motorvejskorridor ned gennem Jylland vil være samfundsøkonomisk rentabel og til gavn for såvel borgere som erhvervsliv. En samlet ny nord-sydgående motorvejskorridor ned gennem Jylland forventes at omfatte mellem ca. 155-185 km ny motorvej, nye vejtilslutninger og motorvejskryds, arealudlæg og indgreb i eksisterende infrastruktur, som vil påvirke natur og miljø i korridoren. Anlægsomkostningerne vurderedes til mellem 15 og 22 mia. kr. i 2016-priser.
Historie